A bolgárok elleni Eb-selejtező mérkőzés 70. percében Holendert váltva, győzelemmel mutatkozott be a magyar válogatottban. November 12-én az Izland elleni győztes Európa-bajnoki pótselejtezőn csereként beállva a 88. percben megszerezte első gólját a válogatottban, ennek is köszönhetően végül Magyarország kijutott az Európa-bajnokságra. 2021. június 1-jén Marco Rossi szövetségi kapitány nevezte őt a magyar válogatott Európa-bajnokságra készülő 26 fős keretébe. A kontinenstronán a magyar válogatott mindhárom csoportmérkőzésén pályára lépett.